钦定古今图书集成/明伦汇编/闺媛典/第223卷 > 萧琭妻范氏
## 钦定古今图书集成/明伦汇编/闺媛典/第223卷 > 萧琭妻范氏

按《潮阳县志》：范氏者，和平范若纲女，萧琭妻也。琭年
十九而夭，范年亦十九方娠。或谓曰：“夫人少甚，能无
二耶？”曰：“妇人一醮不改。妾所为不死者，以萧未嗣也。
使天有意，幸而生男，可以下报。萧生乃敢死耳。”既㝃
得男，因命之曰恩，言天恩所赐也。及恩既冠成人，而
范氏死，年四十有一。